  Майя Бывальцева 20-тӥ куартолэзьлы Удмуртиын коронавирус инфекциен черлан 47 выль учыръёсты пусйизы. Висисьёс пӧлын 14 аресозь кык пиналъёс но 65 арессэс ортчем 13 арлыдоос. Со сярысь элькунысь оперативной штаб ивортӥз. Диагноззы Ижыкарын 17 улӥсьёслэн зэмаз, Можгаын – тямыс, Сарапулын, Можга ёросын – быдэн куать, Ува ёросын – ньыль, Дэри, Камбарка ёросъёсын – быдэн куинь. 47 адями висёнэз вормиз. Кык мурт кулӥз: воргоронъёслы 64 но 66 арес вал Туннэ нуналлы Удмуртиын выль коронавирус инфекциен черлан 33 сюрс 667 учыр лабораториосын зэматэмын. 30 сюрс 526 адями йӧназ, 434 мурт кулӥз. Али 55-езлэн висисьёслэн тазалыксы секыт лыдъяське Элькунын выль коронавирус инфекцилы 1 миллион 119 сюрс 576 эскеронъёс ортчытӥзы, берло нуналскын – 2 сюрс 500. 20-тӥ куартолэзьлы Удмуртиын 106 сюрс 587 адями коронавируслэсь прививка пуктӥз, со пӧлысь 82 сюрс 291-ез кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  